35.pielikums

Valsts civilās aizsardzības plānam

**Latvijas valstspiederīgo evakuācija no katastrofas skartās ārvalsts**

| **Nr.**  **p.k.** | **Pasākuma nosaukums** | **Izpildes termiņš** | **Lēmuma pieņēmējs** | **Par izpildi atbildīgā institūcija** | **Izpildītāji** |
| --- | --- | --- | --- | --- | --- |
|  | **Latvijas aizsardzībā esošu personu evakuācija** | | | | |
|  | Informācijas iegūšana par Latvijas aizsardzībā esošām personām katastrofas skartajā valstī/ teritorijā  – *tiek apkopotas un pārbaudītas ziņas par katastrofas skartajā valstī/ teritorijā esošajām personām, kas ir pieejamas Konsulārajā reģistrā, Iedzīvotāju reģistrā, kā arī saņemtas no katastrofas skartās valsts, ES delegācijas, citām ES dalībvalstīm un individuālām personām;*   * *Nepieciešamības gadījumā tiek izmantota SMS apziņošanas sistēma.* |  |  | Ārlietu ministrija  Iekšlietu ministrija | Ārlietu ministrija  nepieciešamības gadījumā: mobilo telefonu sakaru operatori  PMLP |
|  | Atbalsts personu izceļošanai/ ieceļošanas ierobežošanai katastrofas skartajā valstī   * *Sadarbībā ar Latvijas Tūrisma aģentu un operatoru asociāciju, individuāliem tūrisma operatoriem, pasažieru pārvadātājiem vai, tieši sadarbojoties ar individuāliem ceļotājiem, tiek sniegts informatīvs atbalsts personu patstāvīgai izceļošanai no katastrofas skartās valsts/ teritorijas uz to dzīvesvietu vai citu drošu vietu.* * *Ārlietu ministrijas / pārstāvniecību ārvalstīs mājaslapās un sociālajos medijos tiek publicēta aktuālā informācija ceļotājiem katastrofas skartajā valstī, aktualizēts ceļojuma brīdinājums konkrētajai valstij, aicinot atstāt katastrofas skarto valsti/ teritoriju un atturēties no došanās uz to.* * *Nepieciešamības gadījumā tiek izmantota SMS apziņošanas sistēma.* |  |  | Ārlietu ministrija | Ārlietu ministrija  Latvijas Tūrisma aģentu un operatoru asociācija  individuālie tūrisma operatori  pasažieru pārvadātāji  nepieciešamības gadījumā: mobilo telefonu sakaru operatori |
|  | Lēmuma pieņemšana par Latvijas aizsardzībā esošu personu evakuācijas uzsākšanu   * *Sadarbībā ar katastrofas skarto valsti, ES delegāciju un citu ES dalībvalstu pārstāvniecībām šajā valstī tiek pieņemts lēmums organizēt personu evakuāciju vai sadarboties ar citām ES dalībvalstīm tās nodrošināšanā.* |  | Ārlietu ministrija |  | Ārlietu ministrija |
|  | Evakuācijas transporta organizēšana, tai skaitā izmantojot juridisko personu pakalpojumus (*atbilstoši Ministru kabineta 2017.gada 7.marta noteikumiem Nr.131 “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēka dzēšanā, vai glābšanas darbos, kā arī tai radušos izdevumu un zaudējumu kompensācijas aprēķināšanas kārtību”*)   * *Nepieciešamības gadījumā atbalsts pārlidojuma atļauju un vīzu noformēšanai apkalpei un transportlīdzekļu vadītājiem, pavadošajām personām.* * *Ieceļošanas kārtības/ierobežojumu precizēšana, lidlauku pieejamības apzināšana.* |  | Ministru kabinets | Aizsardzības ministrija  Satiksmes ministrija  Ārlietu ministrija  Iekšlietu ministrija  Veselības ministrija | citu ES dalībvalstu resursi  NBS (*tikai cietušajiem NBS noteiktā attālumā*)  AS “*airBaltic Corporation*”  Latvijas dzelzceļš  citas juridiskas personas - pārvadātāji  VRS  NMPD |
|  | Evakuējamo Latvijas aizsardzībā esošo personu apziņošana par plānoto evakuāciju, pulcēšanās vietām   * *Tiek izmantotas ziņas par katastrofas skartajā valstī/ teritorijā esošajām personām, kas ir pieejamas Konsulārajā reģistrā, Iedzīvotāju reģistrā, kā arī saņemtas no katastrofas skartās valsts, ES delegācijas, citām ES dalībvalstīm un individuālām personām;* * *Nepieciešamības gadījumā tiek izmantota SMS apziņošanas sistēma.* |  | Ārlietu ministrija | Ārlietu ministrija | Ārlietu ministrija  nepieciešamības gadījumā: mobilo telefonu sakaru operatori |
|  | Evakuējamo personu sarakstu sastādīšana, tiesiskā statusa pārbaude, pagaidu ceļošanas dokumentu izsniegšana   * *Tiek apkopotas ziņas par personām, kuras vēlas tikt evakuētas, to veselības stāvokli un specifiskām vajadzībām;* * *Tiek noskaidrota evakuējamo personu apliecinošu dokumentu pieejamība, tiesiskais statuss, nepieciešamības gadījumā – iekļauti vai aktualizēti dati Iedzīvotāju reģistrā; izsniegtas atgriešanās apliecības vai ārkārtas ceļošanas dokumenti (Emergency Travel Document)* * *Tiek apzinātas bez aizbildņa vai aizgādņa palikušās personas.* |  | Ārlietu ministrija | Ārlietu ministrija  Iekšlietu ministrija | Ārlietu ministrija  PMLP  citu ES dalībvalstu pārstāvniecības |
|  | Lēmumu pieņemšana par bez aizbildņa vai aizgādņa ārvalstīs esošu personu evakuāciju   * *Konsulārā amatpersona nekavējoties informē kompetentās iestādes Latvijā un ārvalstī par nepieciešamību iecelt aizbildni vai aizgādni,* * *Kompetentā iestāde lemj par aizbildņa vai aizgādņa iecelšanu vai personas evakuāciju.* |  | Ārlietu ministrija | Labklājības ministrija  Tieslietu ministrija | Labklājības ministrija  bāriņtiesas |
|  | Savienības civilās aizsardzības mehānisma aktivizēšana (*konsulārais atbalsts*) | 48 stundas | Ministru kabinets | Iekšlietu ministrija | VUGD  Ārlietu ministrija |
|  | Medicīniskā atbalsta organizēšana evakuācijas laikā |  |  | NMPD | NMPD |
|  | Evakuācijas organizēšana   * *Evakuācijas transports ierodas evakuācijas punktā.* * *Tiek uzņemtās evakuējamās personas (personu apliecinošu dokumentu pārbaude).* * *Tie veiktas nepieciešamās medicīniskās u.c. personu pārbaudes.* * *Notiek personu transportēšana uz Latviju vai citu drošu vietu.* |  |  | Aizsardzības ministrija  Satiksmes ministrija  Ārlietu ministrija  Veselības ministrija | Ārlietu ministrija  Aizsardzības ministrija  Satiksmes ministrija  Veselības ministrija |
|  | Evakuēto Latvijas aizsardzībā esošo personu ieceļošana Latvijā/ citā drošā vietā   * *Personu apliecinošu dokumentu un ieceļošanas pamatojuma pārbaude;* * *Medicīniskās u.c. pārbaudes* |  |  | Iekšlietu ministrija  Veselības ministrija | VRS  VP  PMLP  NMPD  nepieciešamības gadījumā – ārvalstu sadarbības partneri |
|  | Evakuēto Latvijas aizsardzībā esošo personu uzņemšana Latvijā   * *pagaidu izmitināšana, ēdināšana,* * *medicīniskā palīdzība,* * *transportēšana uz dzīvesvietas pašvaldību (personām bez pastāvīgās dzīvesvietas Latvijā – Rīga)* * *sociālā aprūpe* | Līdz atgriežas deklarētajā vai faktiskajā dzīvesvietā |  | VARAM  Veselības ministrija  Labklājības ministrija  bāriņtiesas | pašvaldības  bāriņtiesas  ārstniecības iestādes |